Камал театры театр сәнгате биенналендә катнаша

	V «Театр сәнгате биеннале. Режиссура дәресләре» фестивале 24 сентябрьдән 13 декабрьгә кадәр дәвам итә. Фестиваль программасында яшь режиссерларның спектакльләре урын алган. 7 декабрь 19.30 сәгатьтә Г.Камал исемендәге Татар дәүләт Академия театры Е.Вахтангов исемендәге театрның яңа сәхнәсендә (Мәскәү) Айдар Җәббаровның "Хуш, авылым..." спектаклен тәкъдим итә.	 «Театр сәнгате биеннале. Режиссура дәресләре» - зур театраль проект. Әлеге  проект кысаларында спектакльләр күрсәтелә, лекцияләр, мастер-класслар, иҗади очрашулар, режиссура лабораторияләре, театр күргәзмәләре, китап ярминкәләре уза. Бу - жюри составында бары тик режиссерлар гына булган дөньядагы бердән-бер фестиваль.  Фестиваль шартлары буенча так елларда бәйгедә яшь режиссерлар катнаша - аларны тәҗрибәле осталар бәяли, җөп елларда киресенчә - тәҗрибәле режиссерларга яшьләр бәя бирә. 
	---	
Камал театры

	№ --- | 14.11.2021	


